cyanic-selkie/wikianc huggingface dataset:
ক্ষোদক
বল ও টিউব মিল
টিউব মিল চক্রাকারে ঘূর্ণনশীল ক্ষোদকের সমন্বয়ে গঠিত। এর দৈর্ঘ্য সর্বোচ্চ পাঁচ ডায়ামিটার পর্যন্ত হতে পারে। আকরিক, শিলা ইত্যাকার বস্তু চূর্ণ করার জন্য এটি ব্যবহৃত হয়। যে বস্তুটি চূর্ণ করা হবে, সেটি পানির সাথে মিশিয়ে মিলের প্রকোষ্ঠের এক প্রান্ত দিয়ে প্রবেশ করানো হয় এবং  অন্য প্রান্ত দিয়ে চূর্ণকৃত আকারে এটি নির্গত হয়।
উভয় ধরনের মিলেই লাইনার থাকে, যার ফলে সিলিন্ডারটি কোনো কারণে জীর্ণ বা ক্ষয়প্রাপ্ত হয় না। তবে বল এবং লাইনার নিজেরাই জীর্ণ বা ক্ষয়প্রাপ্ত হয়ে যেতে পারে। ক্ষয় প্রক্রিয়ার ফলে বলগুলো ক্ষয়ে শেষ হয়ে যায়, যার ফলে তাদের প্রতিস্থাপন করতে হয়। আবার, লাইনারগুলোকেও একটি নির্দিষ্ট সময় পরপর প্রতিস্থাপিত করা জরুরি।
টিউব মিলের নামকরণের মূল কারণ হলো এর নলের মত গঠন ; অপরপক্ষে বল মিলের নামকরণের মূল কারণ হলো বস্তু চূর্ণকরণে ইস্পাতের বলের ব্যবহার। দুটি বৈশিষ্ট্যই বিদ্যমান এমন মিলকে বল টিউব মিল বলে।
মিলের নামকরণ পদ্ধতি একটি উদাহরণের সাহায্যে ব্যাখ্যা করা হলো। ধরা যাক, একটি মিলের নাম বিবিডি ৪৭৭২। এক্ষেত্রে, ১ম বি দ্বারা ব্রয়ার (আবিষ্কারকের নাম), ২য় বি দ্বারা ব্যুলে (বলের ফ্রেঞ্চ প্রতিশব্দ), ডি দ্বারা বুঝায় ডাইরেক্ট ফায়ারিং বা সরাসরি চূর্ণকরণ,৪৭ দ্বারা বুঝায় ডেসিমিটার এককে শেলের ব্যাস (৪৭ ডেসিমিটার বা ৪.৭ মিটার) এবং ৭২ দ্বারা বুঝায় ডেসিমিটার এককে শেলের দৈর্ঘ্য (৭২ ডেসিমিটার বা ৭.২ মিটার)।
শেলের আয়তনের অর্ধেক বা এক-তৃতীয়াংশই বল দখল করে রাখে। এটি তিন টুকরায় বিভক্ত; এবং এর সম্পূর্ণ দৈর্ঘ্য ৭.২ মিটার। দশটি ভিন্ন ভিন্ন ধরনের লাইনার ব্যবহার করা হয়, যাদের মোট ভর ৬০.২৬ টন।
রিং অ্যান্ড বল মিল
রিং অ্যান্ড বল মিলে দুই ধরনের রিং বা আংটিসদৃশ গঠন পরিলক্ষিত হয়। নিচের দিকের রিং বা আংটি ঘুরতে থাকে; অপরপক্ষে উপরের দিকের রিংটি বলের দিকে বস্তুটি চেপে ধরে।
ভার্টিকেল স্পিন্ডল রোলার মিল
ভার্টিকেল স্পিন্ডল রোলার মিল কয়লা চূর্ণ করতে বড় টায়ার ব্যবহার করে। কাঁচা কয়লা মাধ্যাকর্ষণ শক্তি ব্যবহার করে চূর্ণকরণ টেবিলে নলের মধ্য দিয়ে প্রবাহিত করা হয়। এক্ষেত্রে বায়ুর উল্লেখযোগ্য ব্যবহার রয়েছে।
১৯৫৪ সালে ভার্টিকেল বা উলম্ব ক্ষোদকের অনুরূপ জেট ক্ষোদক আবিষ্কার করা হয়। এটিও টায়ার ব্যবহার করে, তবে এতে উচ্চগতির বায়ুপ্রবাহের প্রয়োজন পড়ে।
বোল মিল
বোল মিল বিশেষ এক ধরনের ক্ষোদক, যা দুই ভাগে বিভক্ত। এগুলো হলো- গভীর বোল মিল ও অগভীর বোল মিল।
শাকিলা
শাকিলা (১ জানুয়ারী ১৯৩৫ — ২০ সেপ্টেম্বর ২০১৭) ছিলেন একজন ভারতীয় অভিনেত্রী। তিনি বিশেষ করে গুরু দত্তের চলচ্চিত্র আর পার (১৯৫৪) এবং সিআইডি (১৯৫৬) অসাধারন অভিনয়ের সুবাদে সুপরিচিত।
কর্মজীবন
শাকিলা ১৯৬২ সালে শক্তি সামন্তর চলচ্চিত্র চায়না টাউন এ শাম্মি কাপুরের বিপরীতে অভিষেক লাভ করেন। এরপর তিনি পোস্ট বক্স ৯৯৯ চলচ্চিত্রে অসাধারন অভিনয় করে সবার নজর কাড়েন। তিনি ২বার বিয়ে করেছিলেন। তার স্বামীর নাম ছিল জনি বারবার।
চলচ্চিত্রের তালিকা
• ১৯৪৯ দুনিয়া
• ১৯৫০ দাস্তান
• ১৯৫৩ আরমান
• ১৯৫৩ ম্যাডমাস্ত
• ১৯৫৩ আগোস
• ১৯৫৪ আর পার - নর্তকী (ক্যাপটেন মল)
• ১৯৫৪ দান
• ১৯৫৪ গুল বাহার
• ১৯৫৪ হাল্লা গুল্লা
• ১৯৫৪ লায়লা
• ১৯৫৪ লাল পরী
• ১৯৫৪ আলী বাবা ৪০ চোর - মর্জিনা
• ১৯৫৪ নুর মহল
• ১৯৫৫ মাস্ত কালান্দার
• ১৯৫৫ রত্না মন্জরি
• ১৯৫৬ সি.ই.ডি. - রেখা
• ১৯৫৬ ক্যারাভান
• ১৯৫৬ হাতিম তাই
• ১৯৫৬ মালিকা
• ১৯৫৬ পয়সা হি পয়সা
• ১৯৫৬ রুপ কুমারী
• ১৯৫৭ বেগুনাহ
• ১৯৫৭ নাগ পদ্মিমী
• ১৯৫৭ পারিস্তান
• ১৯৫৮ আল হিলাল
• ১৯৫৮ পোস্ট বক্স ৯৯৯ - নিলিমা
১৯৮৪ দক্ষিণ এশীয় গেমস
১৯৮৪ দক্ষিণ এশীয় গেমস বা ১ম দক্ষিণ এশীয় গেমস সেপ্টেম্বর, ১৯৮৪ সালে নেপালের কাঠমুন্ডুতে অনুষ্ঠিত হয়। এটি দক্ষিণ এশীয় গেমসের প্রথম আসর ছিল।
ক্রীড়া
১ম দক্ষিণ এশীয় গেমসের জন্য আনুষ্ঠানিকভাবে ৫টি ক্রীড়া ইভেন্ট ছিল।
কারমা আরএক্স
কারমা আরএক্স (ফিলমোর, ক্যালিফোর্নিয়া, ২১ জানুয়ারি, ১৯৯৩) একজন মার্কিন পর্নোগ্রাফিক অভিনেত্রী এবং ইরোটিক মডেল।
হৃষিকেশ মুখোপাধ্যায়
হৃষিকেশ মুখার্জী (৩০ সেপ্টেম্বর ১৯২২ - ২৭ আগস্ট ২০০৬) ছিলেন হিন্দি চলচ্চিত্রের একজন প্রখ্যাত ভারতীয় বাঙালী পরিচালক। কর্মজীবনে তিনি সত্যকাম, চুপকে চুপকে, অনুপমা, আনন্দ, অভিমান, গুড্ডি, গোলমাল, আশীর্বাদ, বাবুর্চি, নেমক হারাম প্রভৃতি অসংখ্য ব্যবসাসফল চলচ্চিত্র নির্মাণ করেছেন।
তিনি ভারতের কেন্দ্রীয় চলচ্চিত্র সনদায়ন কর্তৃপক্ষ এবং জাতীয় চলচ্চিত্র উন্নয়ন প্রতিষ্ঠানের সভাপতি হিসেবে দায়িত্ব পালন করেছেন । ভারত সরকার তাকে চলচ্চিত্র বিশেষ অবদানের জন্য ১৯৯৯ সালে দাদাসাহেব ফালকে পুরস্কার এবং ২০০১ সালে পদ্মবিভূষণ প্রদাণ করেন। তিনি এনটিআর জাতীয় পুরস্কার লাভ করেন।
ফ্রাইয়া
ডান|থাম্ব|বিড়াল-টানা ট্রলিতে ফ্রাইয়া (নিলস ব্লোমের'এর আ%কা ছবি, ১৮৫২) থাম্ব|ফ্রাইয়ার চিত্র, চিত্রকর - আন্ডের্স সর্ন (১৯০১) ফ্রাইয়া, উচ্চারান্তরে ফ্রেয়া (জার্মান - Freya, Freia বা Freyja; উচ্চারণ প্রতিক্ষেত্রেই ফ্রাইয়া প্রাচীন নর্স - "Herrin"; "লেডি") হল প্রেম ও বিবাহের নরডিক দেবীর নাম। এছাড়াও তাকে বিভিন্ন সময়ে যৌনতা, উর্বরতা, স্বর্ণ, যুদ্ধ, মৃত্যু প্রভৃতি বহুকিছুর অধিষ্ঠাত্রী দেবী হিসেবেও কল্পনা করা হয়েছে। তিনি হলেন নরডিকদের স্বর্গ প্যানথিওনের দ্বিতীয় গুরুত্বপূর্ণ দেবী, গুরুত্বের বিচারে তার অবস্থান মাতৃত্বের দেবী ফ্রিগ (Frigg)-এর পরেই। অবশ্য পরবর্তীযুগে, বিশেষত আধুনিককালে রচিত বিভিন্ন চিত্র বা লেখায় প্রায়শই দেখা যায় তাকে ফ্রিগের সাথে গুলিয়ে ফেলা হয়েছে।  রোমানদের দেবী  ভেনাসের সাথে এই দেবীর যথেষ্ট মিল খুঁজে পাওয়া যায়।
তার সম্বন্ধে যেটুকু বিবরণ পাওয়া যায় তা এরকম - তিনি দু'টি বিড়ালে টানা একটি গাড়িতে চড়ে যাতায়াত করেন; তার স্বামী হল ওদ্‌র; বাজপাখির পালক দিয়ে তার পরিধেয় বস্ত্র তৈরি; নস ও গেরসিমি হল তার দুই মেয়ে; তার বাবা নিওর্দ্‌র মা (নিওর্দ্‌রেরই বোন, কিন্তু উপকথায় তার নাম খুঁজে পাওয়া যায়নি) ও ভাই ফ্রাইর'এর সাথে তিনিও ভবিষ্যৎদ্রষ্টা এবং জ্ঞান, উর্বরতা, প্রকৃতি ও জাদুবিদ্যার সঙ্গে যুক্ত দেবতাদের গোষ্ঠী ভনিরের এক অন্যতম গুরুত্বপূর্ণ সদস্যা। গেফ্‌ন্‌, হ্যোর্ন, মারড্যোল, স্যির, ভালফ্রাইয়া, ভানাডিস - প্রভৃতি আরও বহু নামে তিনি পরিচিত।
নামের ব্যুৎপত্তি
ফ্রাইয়া শব্দটির সম্ভাব্য উৎপত্তি আদি জার্মানিক শব্দ Fraw(j)on (ফ্রায়োইওন) থেকে। এর সাথে সম্পর্কিত আরেকটি শব্দ হল আদি হাই জার্মান Frouwa (ফ্রোউয়া)। বর্তমান জার্মান শব্দ Frau (ফ্রাউ অর্থাৎ লেডি)-এরও উৎপত্তি একই উৎস থেকে। ফ্রাইয়া শব্দটিরও প্রকৃত অর্থ সেই একই - "Herrin" বা "লেডি"। অনেকের মতে, এটি আদতে ছিল এই দেবীর প্রতি একটি সম্ভ্রমসূচক বিশেষণ, প্রকৃত নাম ছিল অন্যকিছু। কিন্তু দেবীর প্রতি সম্মান ও সম্ভ্রমবশত উচ্চারিত এই শব্দটি ধীরে ধীরে বেশি ব্যবহৃত হতে হতে দেবীর নামের সমার্থকে পরিণত হয় এবং মূল নামটিকে ঢাকা দিয়ে দেয়। এখনও পর্যন্ত এই মূল নামটিকে খুঁজে পাওয়া যায়নি। হয়তো বা এই মূলনামটিই ধীরে ধীরে জনমানসে অন্য এক পৃথক দেবী হিসেবে প্রতিষ্ঠিত হয়ে ওঠে। এই দিক থেকে বিবেচনা করেই অনেক বিশেষজ্ঞ ফ্রাইয়া ও ফ্রিগকে বাস্তবে একই আদি দেবীর দুই পৃথক রূপ বলে আখ্যায়িত করেছেন।
উল্লেখ
ত্রয়োদশ শতাব্দীতে রচিত ইতিমধ্যেই প্রচলিত বিভিন্ন স্ক্যান্ডিনেভীয় কাব্যের যে সংকলন ইডিক কবিতাগুচ্ছে, তাতে ফ্রাইয়ার একাধিক উল্লেখ পাওয়া যায়। এছাড়াও ঐ ত্রয়োদশ শতাব্দীরই পরবর্তী পর্বে রচিত স্নোরি স্টুরলসনের স্নোর-এডা ও হাইমসক্রিংলাতেও তার উল্লেখ আছে। বিভিন্ন আইসল্যান্ডের উপকথা, স্কাল্ট কবিতা এবং চতুর্দশ শতাব্দীতে রচিত গল্প স্যোরলা দাত্‌রেও এই দেবীর উল্লেখ পাওয়া যায়। এমনকী আধুনিক স্ক্যান্ডিনেভীয় উপকথাতেও ফ্রাইয়ার উল্লেখ দেখতে পাওয়া যায়।
ইডিক কবিতাগুচ্ছ
অজানা কবিদের হাতে রচিত ইডিক কবিতাগুচ্ছের বিভিন্ন কবিতা, যেমন "ভোলুস্পা", "গ্রিমনিস্মাল", "লোকাসেনা", "দ্রিমস্কভিদা", "ওড্রুনারগ্রাট্‌র" ও "হিন্ডলুলিয়ো"তে ফ্রাইয়ার সংক্ষিপ্ত থেকে যথেষ্ট বিস্তৃত উল্লেখ আছে। এদের মধ্যে বিশেষভাবে উল্লেখ্য "লোকাসেনা", "দ্রিমস্কভিদা" ও "হিন্ডলুলিয়ো" কবিতাগুলি। এদের মধ্যে প্রথমটির বিষয়বস্তু দেবতা লোকি ও ফ্রাইয়ার মধ্যে এক দীর্ঘ কথোপকথন ও বিতর্ক; "দ্রিমস্কভিদা" কবিতাটির বিষয়বস্তু দেবতা থরের বিখ্যাত হাতুড়ি হারিয়ে যাওয়া ও ফ্রাইয়ার সহায়তায় তা উদ্ধারের গল্প; অন্যদিকে "হিন্ডলুলিয়ো" কবিতাটিতে মূল চরিত্র ফ্রাইয়া নিজেই। সেখানে তিনি তার অনুগামী ভৃত্য ওতারকে সাহায্য করেন তার বংশপরিচয় উদ্ধারে।
স্নোর-এডা
স্নোরি স্টুরলসন রচিত স্নোর-এডাতেও ফ্রাইয়ার প্রসঙ্গ উল্লিখিত হয়েছে। এই গ্রন্থের দুটি পর্ব গিলফাগিনিং এবং স্কাল্ডস্কাপারমালে ফ্রাইয়ার প্রসঙ্গ এসেছে। এর মধ্যে প্রথম বইটিতে আমরা ফ্রাইয়ার সম্পর্কে জানতে পারি যে, তিনি ও তার ভাই ফ্রাইর দেবতা নিওর্দরের সন্তান (যদিও তাদের মায়ের নামের কোনও উল্লেখ সেখানে নেই); স্বর্গে ফ্রাইয়ার বাসস্থানের নাম ফোল্কভাংর্‌ (Fólkvangr)। এই ফোল্কভাংর্‌'এর মধ্যেই তার বিশাল প্রাসাদ সেস্রুমনির ( Sessrúmnir) অবস্থিত। যুদ্ধক্ষেত্রে মৃতদের মধ্যে অর্ধেক ফ্রাইয়ার অধীনে এই ফোল্কভাংর্‌'এ বাস করে (বাকি অর্ধেক বাস করে দেবতা ওডিনের অধীনে); তিনি একটি বিড়ালে টানা রথে চেপে ভ্রমণ করেন; লোকের প্রার্থনায় তিনি সহজে সাড়া দেন; তার নাম থেকেই অভিজাত মহিলাদের ফ্রুভর, অর্থাৎ "লেডি" নামে ডাকা হয়ে থাকে; বিশেষ করে তিনি প্রেমসঙ্গীতের অনুরাগী, কারণ তিনি প্রেমেরও দেবী। এছাড়া এই পর্বে আরও উল্লেখ আছে যে ফ্রাইয়া গুরুত্বে দেবীদের মধ্যে দ্বিতীয়, শুধুমাত্র ফ্রিগ'এর পরেই। ব্রিসিঙ্গামেন নেকলেস'এর মালকিন তিনিই। তার স্বামী হলেন দেবতা ওদ্‌র। তিনি মাঝে মাঝেই দীর্ঘদিনের জন্য অন্যত্র চলে যান ও তার দীর্ঘ অনুপস্থিতিকালে ফ্রাইয়া বিরহবেদনায় কাঁদতে বসলে তার প্রতিটি অশ্রুবিন্দু লালবর্ণের স্বর্ণের রূপ ধারণ করে। তার দুই কন্যা - নস ও গেরসিমি। এছাড়া এই পর্বে তার একাধিক নামেরও উল্লেখ পাওয়া যায়।
২০৩২ গ্রীষ্মকালীন অলিম্পিক
আয়োজক নির্বাচন প্রক্রিয়া
কোন আলিম্পিক ক্রীড়া প্রতিযোগিতা আয়োজনের ৭ বছর পূর্বে আয়োজনের তারিখটি সরিয়ে এবং একক শহর / অঞ্চল / দেশ থেকে একাধিক শহর, অঞ্চল বা দেশগুলোতে স্থান পরিবর্তন করাকে অলিম্পিক সনদে পরিবর্তন করা হয়েছে।
গানোল নদী
গানোল নদী ভারতের মেঘালয়ের পশ্চিম গারো পাহাড় জেলার একটি নদী। নদীটির দৈর্ঘ্য প্রায় ৫০ কিলোমিটার এবং নদীটির প্রকৃতি সর্পিলাকার।
বাংলাদেশের সংবিধানের ৭০ নং অনুচ্ছেদ
বাংলাদেশের সংবিধানের ৭০ নং অনুচ্ছেদে জাতীয় সংসদে স্বাধীন ভোটাধিকার সীমিত করা হয়েছে। এই অনুচ্ছেদটি সংসদ সদস্যদের তাদের নিজ দলের বিপক্ষে ভোট দেওয়া থেকে বিরত রাখে।
ইতিহাস
৭০ নং অনুচ্ছেদটি বাংলাদেশের রাষ্ট্রপতি বিচারপতি আবু সাঈদ চৌধুরী কর্তৃক প্রবর্তিত ‘বাংলাদেশ গণপরিষদ আদেশ ১৯৭২’-এর ফলস্বরূপ সংবিধানে লিপিবদ্ধ হয়েছিল। রাষ্ট্রপতি আবু সাঈদ চৌধুরী প্রধানমন্ত্রী শেখ মুজিবুর রহমানের পরামর্শে আদেশটি জারি করেন। শেখ মুজিবুর রহমান বিচলিত হয়েছিলেন যখন তাঁর নিজ দলের একজন আইনপ্রণেতা কে এম ওবায়দুর রহমান বাংলাদেশের গণপরিষদে একটি প্রশ্ন উত্থাপন করেছিলেন যে কেন গণপরিষদের আইন প্রণয়নের ক্ষমতা নেই। ১৯৭২ সালের অন্তর্বর্তীকালীন সংবিধানের অধীনে আইন প্রণয়নের ক্ষমতা নির্বাহী শাখার কাছে ছিল।
অনুচ্ছেদ
সংবিধানের অনুচ্ছেদ নং ৭০-এ বলা হয়েছে: "৭০। কোন নির্বাচনে কোন রাজনৈতিক দলের প্রার্থীরুপে মনোনীত হইয়া কোন ব্যক্তি সংসদ-সদস্য নির্বাচিত হইলে তিনি যদি-
(ক) উক্ত দল হইতে পদত্যাগ করেন
(খ) সংসদে উক্ত দলের বিপক্ষে ভোটদান করেন,
তাহা হইলে সংসদে তাঁহার আসন শূন্য হইবে, তবে তিনি সেই কারণে পরবর্তী কোন নির্বাচনে সংসদ-সদস্য হইবার অযোগ্য হইবেন না।"
প্রয়োগ
অনুচ্ছেদটি অবাধ ভোট প্রতিরোধ এবং সংসদ সদস্যদের দল পরিবর্তন করতে প্রভাব ফেলে। সংসদ সদস্যরা তাঁদের দলের বিরুদ্ধে ভোট দিলে তাঁরা স্বয়ংক্রিয়ভাবে তাঁদের সংসদীয় আসন হারায়। অনুচ্ছেদ নং ৭০-এর ফলে বাংলাদেশের সংসদ মূলত ক্ষমতাসীন দল বা জোটের গৃহীত পদক্ষেপের জন্য পুতুল সংসদ হিসাবে কাজ করছে। সংসদও প্রধানমন্ত্রীকে অপসারণের জন্য অনাস্থা ভোট দিতে অক্ষম।
অনুচ্ছেদটি যুক্তরাজ্য, ভারত, পাকিস্তান ও অস্ট্রেলিয়ার আইনসভার মতো ওয়েস্টমিন্‌স্টার সিস্টেমের পাশাপাশি অন্যান্য গণতান্ত্রিক ব্যবস্থা, যেমন মার্কিন কংগ্রেস এবং জাপানিজ ডায়েটের নিয়মের বিপরীত।
সমালোচকদের যুক্তি ৭০নং অনুচ্ছেদ বাকস্বাধীনতা এবং বিবেকের স্বাধীনতাসহ সংবিধানের মৌলিক অধিকারের বিরোধী। সংসদে জবাবদিহিতার অভাব বাংলাদেশের প্রধানমন্ত্রীকে অবাধ ক্ষমতা দেয়, যিনি প্রায়ই একনায়কতন্ত্রের অভিযোগে অভিযুক্ত হন। অনাস্থা প্রস্তাবের বিকল্প ছাড়া প্রধানমন্ত্রীর ক্ষমতার প্রাতিষ্ঠানিক তদারকি ও ভারসাম্য উল্লেখযোগ্যভাবে সীমিত, কারণ এমন কিছু প্রতিকার রয়েছে যার মাধ্যমে একজন প্রধানমন্ত্রীকে আইনত বরখাস্ত করা যেতে পারে।
সংস্কারের প্রস্তাব
বিভিন্ন সময়ে রাজনৈতিক বিজ্ঞানী, বুদ্ধিজীবী, সাংবাদিক, নাগরিক অধিকার কর্মী এবং সংসদ সদস্যরা ৭০ অনুচ্ছেদ সংস্কার করার দাবি জানায়। ১৭ এপ্রিল ২০১৭ সালে অনুচ্ছেদটি চ্যালেঞ্জ করে হাইকোর্টে রিট আবেদন করা হয়। কিন্তু উচ্চ আদালত তা খারিজ করে দেয়।
ফরিদপুর পল্লী বিদ্যুৎ সমিতি
ইতিহাস
ফরিদপুর পল্লী বিদ্যুৎ সমিতি এর যাত্রা শুরু হয় ১৯৯৫ সালে। এ সমিতির অধীনে ০৯টি উপজেলা, ৮৯টি ইউনিয়ন ও ১৮৯৩টি গ্রাম রয়েছে। এর সদর দপ্তর ফরিদপুর জেলার কানাইপুরে অবস্থিত।
জোনাল অফিসসমূহ
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
অজন্তা গুহাসমূহ
অজন্তা গুহাসমূহ (अजिंठा लेणी) ভারতের মহারাষ্ট্রের ঔরঙ্গবাদ জেলার গভীর খাড়া গিরিখাতের পাথর কেটে খোদাই করা প্রায় ৩০টি গুহা-স্তম্ভ। এগুলো খ্রিষ্টপূর্ব দোসরা শতাব্দী থেকে খ্রিষ্টীয় সপ্তম শতাব্দীর মধ্যে নির্মিত হয়েছিল বলে ধারণা করা হয়। এগুলোতে পাওয়া ছবি ও ভাস্কর্য, তৎকালীন বৌদ্ধধর্মীয় শিল্পের উৎকৃষ্ট নিদর্শন। অজন্তার দেয়ালের চিত্রগুলিতে বুদ্ধের জীবনের বিভিন্ন পর্যায়ের কাহিনি বর্ণিত হয়েছে। ফ্রেস্কো ধাঁচের এই দেয়ালচিত্রগুলোর জীবন্তরূপ এবং এগুলো তে নানা রঙের সমৃদ্ধ ও সূক্ষ্ম প্রয়োগ এগুলোকে ভারতের বৌদ্ধ চিত্রশিল্পের সর্বোৎকৃষ্ট নিদর্শনে পরিণত করেছে। গুহাগুলো মহারাষ্ট্রের আওরঙ্গবাদ জেলার জলগাঁও রেলস্টেশনের কাছে, আজিন্তা বা অজন্তা গ্রামের প্রান্তে অবস্থিত (২০ ডিগ্রি ৩০ মিনিট উত্তর অক্ষাংশ এবং ৭৫ ডিগ্রি ৪০ মিনিট পূর্ব দ্রাঘিমাংশ)। ১৯৮৩ সাল থেকে এই স্থানটি একটি ইউনেস্কো ওয়ার্ল্ড হেরিটেজ সাইট।
অজন্তাশৈলী ভারতে এবং অন্যত্র যথেষ্ট প্রভাব ফেলেছে, বিশেষ করে জাভাতে। সংশ্লিষ্ট দুই মিনার গোষ্ঠীর সঙ্গে,ভারতীয় ইতিহাসের দুই গুরুত্বপূর্ণ সময় জড়িয়ে আছে। সামগ্রিক অজন্তা গুহা, ভারতীয় শিল্পবিবর্তনের ব্যতিক্রমী সাক্ষ্য বহন করে, সেইসাথে বৌদ্ধসম্প্রদায়ের ভূমিকা নির্ধারণ করে, বুদ্ধিজীবী ও ধর্মীয় প্রেক্ষাগৃহগুলো, ভারতে গুপ্ত এবং তাদের তাৎক্ষণিক উত্তরাধিকারীর বিদ্যালয়গুলো ও অভ্যর্থনা কেন্দ্রগুলো।২৯টি গুহা প্রায় ২০০ খ্রিষ্টপূর্বাব্দে খনন শুরু করা হয়েছিল, কিন্তু তারা ইলোরার অণুকূলে ৬৫০ খ্রিষ্টাব্দে পরিত্যক্ত হয়। পাঁচটি গুহাতে মন্দিরগুলো ছিল এবং চব্বিশটি গুহাতে মঠ ছিল যেগুলো প্রায় ২০০ বৌদ্ধ সন্ন্যাসী ও শিল্পীদের দ্বারা অধিকৃত ছিল বলে মনে করা হয়। ১৮১৯ সালে একটি ব্রিটিশ বাঘশিকারের দল দ্বারা পুনরাবিষ্কৃত হবার আগে অবধি, অজন্তাগুহা ধীরে ধীরে বিস্মৃতিতে তলিয়ে গিয়েছিল।
চীনা পরিব্রাজক হিউয়েন সাঙের ভ্রমণলিপিতে অজন্তার বর্ণনা আছে। গুহাগুলো দীর্ঘকাল অরণ্যের আড়ালে বিস্মৃত অবস্থায় পড়ে ছিল। উনিশ শতকে, ১৮১৯ সালে, এগুলো নতুন করে আবিষ্কৃত হয়। অজন্তা ও অদূরবর্তী ইলোরা ভারতের অন্যতম প্রধান পর্যটনকেন্দ্র।
সান্তা ক্লারা, কিউবা
সান্তা ক্লারা হল কিউবান প্রদেশের ভিলা ক্লারার রাজধানী শহর। এটি প্রদেশের সর্বাধিক কেন্দ্রীয় অঞ্চলে অবস্থিত এবং এটি প্রায় দেশের কেন্দ্রীয় অঞ্চলে অবস্থিত। আড়াই লক্ষ জনসংখ্যার সঙ্গে, সান্টা ক্লারা জনসংখ্যা দ্বারা পঞ্চম বৃহত্তম কিউবান শহর।
সান্তা ক্লারার যুদ্ধ
থাম্ব|200x200পিক্সেল|[[চে গেভারা স্মৃতিস্তম্ভ এবং স্মৃতিসৌধ|বাম]] সান্তা ক্লারাতে ১৯৫৮ সালের শেষের দিকে কিউবান বিপ্লবের শেষ যুদ্ধে র স্থান ছিল। শহরটির উপর হামলা করে দুটি গেরিলা কলাম, একটি আরনেস্তো চে গেভারা এবং অন্যটি ক্যামিলো সিয়েনফুয়েগোস নেতৃত্বে।
সৌদি আরবের বিশ্ববিদ্যালয়, কলেজ এবং ইনস্টিটিউটের তালিকা
সৌদি আরবের বিশ্ববিদ্যালয়, কলেজ এবং ইনস্টিটিউটের তালিকা হলো:
অ্যাঞ্জি স্যাভেজ
অ্যাঞ্জি স্যাভেজ (সান্তা ক্রুজ, ক্যালিফোর্নিয়া, নভেম্বর ১২, ১৯৮১) একজন মার্কিন পর্নোগ্রাফিক অভিনেত্রী। তিনি ২৪ বছর বয়সে ২০০৫ সালে পর্ন সিনেমায় অভিনয় শুরু করেছিলেন, তারপর থেকে তিনি প্রায় চল্লিশটি চলচ্চিত্রে অভিনয় করেছেন।
মহেন্দ্রগড়
মেহন্দ্রগড় (Mahendragarh) ভারতের হরিয়ানা রাজ্যের মেহন্দ্রগড় জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৬২ মিটার (৮৫৯ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে মেহন্দ্রগড় শহরের জনসংখ্যা হল ২৩,৯৭৭ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে মেহন্দ্রগড় এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
বাংলাদেশে রক্তদান
বাংলাদেশে রক্তদান হল বিভিন্ন সংগঠন কর্তৃক পরিচালিত একটি কার্যক্রম। ২০১১ সালের হিসাব মতে, দেশের রক্ত সরবরাহের প্রায় ২৫% আসে স্বেচ্ছা রক্তদান থেকে, ২০-২৫% অর্থ পেশাদার দাতাদের কাছ থেকে এবং ৫০-৫৫% একটি নির্দিষ্ট রোগীর জন্য এককালীন দান থেকে আসে।
পটভূমি
বাংলাদেশে ১৯৫০ সালে ঢাকা মেডিকেল কলেজ হাসপাতালে রক্ত সঞ্চালন সেবা বিদ্যমান ছিল। পেশাদার রক্তদাতারা বাংলাদেশে রক্তদানের প্রধান ভিত্তি ছিল, ২০০০ সালের শেষের দিকে ৪৭% দানকৃত রক্ত পেশাদার দাতাদের কাছ থেকে এসেছে। সরবরাহে দূষণের সম্ভাবনা এবং স্বেচ্ছাসেবক দাতাদের প্রয়োজনীয়তা অনস্বীকার্য ছিল। ২০১১ সালের একটি হিসেব মতে, বার্ষিক ৫,০০,০০০ ইউনিট রক্তের প্রয়োজন ছিল, যর মধ্যে মাত্র ২৫% আসে স্বেচ্ছায় দান থেকে, ২০-২৫% পেশাদারদের কাছ থেকে এবং ৫০-৫৫% আসে একটি নির্দিষ্ট রোগীর জন্য এককালীন দান থেকে।
সন্ধানী
সন্ধানী সংগঠনের দ্বারা বাংলাদেশে প্রথম স্বেচ্ছায় রক্তদান কর্মসূচি ১৯৭৭ সালে ঢাকা মেডিকেল কলেজে শুরু হয়। সন্ধানীর বর্তমানে বিভিন্ন মেডিকেল এবং ডেন্টাল কলেজে ২৫টি ইউনিট রয়েছে। সন্ধানী বাংলাদেশের মেডিকেল এবং ডেন্টাল ছাত্রদের দ্বারা পরিচালিত একটি স্বেচ্ছাসেবী প্রতিষ্ঠান। এটি মূলত বাংলাদেশে স্বেচ্ছায় রক্তদান এবং মরণোত্তর চক্ষুদানের বিষয়ে প্রেরণা নিয়ে কাজ করছে। এছাড়াও সন্ধানী সমাজের অসহায় রোগীদের ওষুধ ব্যাংক থেকে ওষুধ দিয়ে সেবা, থ্যালাসেমিয়া রোগীকে রক্তদান, বন্যা ও দুর্যোগে ক্ষতিগ্রস্তদের ত্রাণ প্রদান ইত্যাদির মাধ্যমে কাজ করে যাচ্ছে।
রেড ক্রিসেন্ট সোসাইটি
আন্তর্জাতিক রেড ক্রস ও রেড ক্রিসেন্ট আন্দোলন ১৯৮১ সালে বাংলাদেশে তাদের রক্তদান কর্মসূচি শুরু করে। বর্তমানে তারা পূর্ণ-রক্ত ​​এবং আংশিক-রক্তের উপাদান উভয়ই ব্যবহার করে বেশ কয়েকটি কেন্দ্র পরিচালনা করছে।
তথ্যসূত্র
<references group="" responsive="1">
হাবি ইব্রাহিম
হাবি ইব্রাহিম মুস্তেফা হলেন উত্তর ও পূর্ব সিরিয়ার ডেমোক্রেটিক ফেডারেশনের একটি বাস্তব স্বায়ত্তশাসিত আফরিন অঞ্চলের প্রধানমন্ত্রী (মূলত আফরিন ক্যান্টন আগস্ট ২০১৭ পর্যন্ত)। তিনি ডেমোক্রেটিক ইউনিয়ন পার্টির পক্ষ থেকে প্রধানমন্ত্রী হিসাবে দায়িত্ব পালন করছেন।
শৈশব
হাবি আফরিন অঞ্চলের আলেপ্পো প্রদেশের মাবেতায় জন্মগ্রহণ করেছিলেন। এটা ঠিক অস্পষ্ট যে কীভাবে তার পরিবার মাবেতায় শেষ হয়েছিল, একটি তত্ত্ব দিয়ে বলা হয়েছে যে তার পরিবার ১৯৩৭-৩৮ সালে দেরসিম বিদ্রোহের সময় তুন্সেলি প্রদেশ থেকে পালিয়ে যেতে বাধ্য হয়েছিল। যাইহোক, তত্ত্বটিতে প্রমাণের অভাব রয়েছে এবং সাধারণত বিশ্বাস করা হয় যে তার পরিবারের জন্ম তুরস্কের দুটি সম্ভাব্য শহরে, শহর দুটির নাম হল কাহারামানমার ও আদিয়ামান।
আলেপ্পোতে শিক্ষক
ইব্রাহিম আলেপ্পোতে বহু সময় কাটিয়েছেন, সেখানে পঁচিশ বছর ধরে শিক্ষক হিসাবে কাজ করছেন। তিনি তার কুড়ি বছর বয়সে ১৯৮৭ সালে শিক্ষকতা শুরু করেন। ২০১২ সালে সিরিয়ার গৃহযুদ্ধের অস্থিরতা ও অনিশ্চয়তার মাঝে আফরিন শহরে চলে যান।
প্রধানমন্ত্রী হিসেবে নিয়োগ
সিরিয়ার গৃহযুদ্ধের সময় ২০১২ সালে সিরিয়ার সরকারি বাহিনী এই অঞ্চল থেকে সরে যাওয়ার পর, রোজাভা আন্দোলনের কাঠামো বাস্তবে পরিণত হয়। আফ্রিন ক্যান্টন ২০১৯ সালের ২৯শে জানুয়ারি স্বায়ত্তশাসন ঘোষণা করে, মাসের প্রথম দিকে কোবানে ও জাজিরার অনুরূপ ঘোষণার পর, হাবি ইব্রাহিমকে প্রধানমন্ত্রী হিসেবে নিয়োগ দেওয়া হয়। তার নিয়োগ আধুনিক সময়ে একজন কুর্দি মহিলার সর্বোচ্চ রাজনৈতিক পদ ছিল এবং তিনি তিনটি রোজাভা সেনানিবাসে নিযুক্ত একমাত্র মহিলা প্রধানমন্ত্রী।
আন্তর্জাতিক কূটনীতি
তিনি প্রধানমন্ত্রী হিসেবে আফরিন ক্যান্টন প্রতিনিধিদলের অংশ হিসেবে ইউরোপীয় পার্লামেন্টের কর্মকর্তাদের সাথে বৈঠকে অংশ নিয়েছিলেন, যার মধ্যে যথাক্রমে পররাষ্ট্রমন্ত্রী সুলেমান ক্যাফার এবং উপ-পররাষ্ট্রমন্ত্রী সিহান মুহাম্মদ এবং পিওয়াইডি ইউরোপীয় নির্বাহী কমিটির সদস্য ইব্রাহিম ইব্রাহিম ছিলেন প্রতিনিধি দলটি ২০১৪ সালের নভেম্বরে ইউরোপীয় পার্লামেন্টের বৈদেশিক সম্পর্ক কমিশনের প্রধান এলমার ব্রক, বাম গোষ্ঠীর সভাপতি গ্যাবি জিমার ও গ্রিন গ্রুপের সহ-সভাপতি রেবেকা হার্মস সহ একাধিক গোষ্ঠীর সাথে সাক্ষাৎ করে। প্রতিনিধিদল আইএসআইএস ও আল নুসরার সাথে তাদের সামরিক লড়াই থেকে শুরু করে গণতান্ত্রিক স্বায়ত্তশাসনের একটি ধারণা সম্পর্কে তাদের দৃষ্টিভঙ্গি, এছাড়াও বিভিন্ন আসন্ন হুমকিতে ইউরোপ থেকে তাদের সাহায্যের প্রত্যাশা নিয়েও আলোচনা করা হয়।
পদ্মাবতী দেবী
রানী পদ্মাবতী দেবী মধ্য প্রদেশের একজন ভারতীয় রাজনীতিবিদ ছিলেন। তিনি ১৯৫ সালের সাধারণ নির্বাচনে বিজয়ী হয়ে অবিভক্ত মধ্য প্রদেশ বিধানসভায় বীরেন্দ্রনগর বিধানসভা কেন্দ্রের প্রতিনিধিত্ব করেছিলেন।
তিরুমালাই কৃষ্ণমাচার্য
তিরুমালাই কৃষ্ণমাচার্য (১৮ নভেম্বর ১৮৮৮ – ২৮ ফেব্রুয়ারি ১৯৮৯)  একজন ভারতীয় যোগ শিক্ষক, আয়ুর্বেদিক নিরাময়কারী ও পণ্ডিত ছিলেন। তাকে আধুনিক যোগের অন্যতম গুরুত্বপূর্ণ গুরু হিসেবে দেখা হয়, এবং প্রায়শই ভঙ্গিগত যোগের বিকাশে তার ব্যাপক প্রভাবের জন্য তাকে "আধুনিক যোগের জনক" বলা হয়। কুবলয়ানন্দ ও যোগেন্দ্রের মতো শারীরিক সংস্কৃতির দ্বারা প্রভাবিত পূর্ববর্তী অগ্রগামীদের মতো, তিনি হঠযোগের পুনরুজ্জীবনে অবদান রেখেছিলেন।
কৃষ্ণমাচার্য ভারতীয় দর্শনের ছয়টি বৈদিক দর্শনে ডিগ্রী অর্জন করেছিলেন। মহীশূরের রাজা চতুর্থ কৃষ্ণ রাজা ওয়াদিয়ার পৃষ্ঠপোষকতার অধীনে, কৃষ্ণমাচার্য যোগব্যায়ামের প্রচারের জন্য বক্তৃতা ও প্রদর্শনী দিয়ে ভারত জুড়ে ভ্রমণ করেছিলেন, যার মধ্যে দৃশ্যত তার হৃদস্পন্দন বন্ধ করার মতো কীর্তি ছিল। তাকে ব্যাপকভাবে বিন্যাসের স্থপতি হিসেবে বিবেচনা করা হয়, আন্দোলনের সাথে শ্বাস-প্রশ্বাসকে একত্রিত করার অর্থে; তিনি যে যোগ শৈলী তৈরি করেছিলেন তাকে বিনিয়োগ বা বিন্যাস ক্রম যোগ বলা হয়। কৃষ্ণমাচার্যের সমস্ত শিক্ষার অন্তর্নিহিত নীতি ছিল "ব্যক্তির জন্য যা উপযুক্ত তা শেখান।" বিশ্বের অন্যান্য অংশে তিনি যোগী হিসেবে সম্মানিত হলেও, ভারতে কৃষ্ণমাচার্য প্রধানত নিরাময়কারী হিসেবে পরিচিত যিনি আয়ুর্বেদিক ও যোগিক উভয় ঐতিহ্য থেকে তাদের চিকিৎসা করেছিলেন তাদের স্বাস্থ্য ও সুস্থতা ফিরিয়ে আনতে। তিনি যোগের উপর চারটি বই লিখেছেন—যোগ মকরন্দ (১৯৩৪), যোগাসনগলু  (১৯৪১), যোগ রহস্য, এবং  যোগবল্লি (অধ্যায় ১ – ১৯৮৮)-এর পাশাপাশি বেশ কিছু প্রবন্ধ ও কাব্যিক রচনা।
কৃষ্ণমাচার্যের ছাত্রদের মধ্যে যোগের অনেক বিখ্যাত এবং প্রভাবশালী শিক্ষক অন্তর্ভুক্ত ছিল: ইন্দ্রা দেবী  (১৮৯৯-২০০২); কে পাত্তাবী জোইস (১৯১৫-২০০৯); বিকেএস আয়েঙ্গার (১৯১৮-২০১৪); তার ছেলে টি কে ভি দেশিকার (১৯৩৮-২০১৬); শ্রীবৎস রামস্বামী  (জন্ম ১৯৩৯); এবং এ জি মোহন (জন্ম ১৯৪৫)। আয়েঙ্গার, তার শ্যালক ও আয়েঙ্গার যোগের প্রতিষ্ঠাতা, কৃষ্ণমাচার্যকে ১৯৩৪ সালে ছেলে হিসেবে যোগ শিখতে উৎসাহিত করার কৃতিত্ব দেন।
ক্রোয়েশিয়ার ভাষা
ক্রোয়েশীয় ভাষা (তথা সার্বো-ক্রোয়েশীয় ভাষা) ক্রোয়েশিয়ার সরকারি ভাষা। ভাষাটি রোমান বা লাতিন লিপির একটি পরিবর্তিত সংস্করণে লিখিত হয়। একই ভাষা সার্বিয়াতে সার্বীয় ভাষা, বসমিয়াতে বসনীয় ভাষা নামে পরিচিত, এদের মধ্যে খুব একটা পার্থক্য নেই। ক্রোয়েশিয়ার স্বল্প-প্রচলিত ভাষাগুলির মধ্যে আছে ইতালীয়, হাঙ্গেরীয় এবং আলবেনীয় ভাষা, কিন্তু এগুলি সরকারী কর্মক্ষেত্রে ব্যবহার করা হয় না।
ক্রোয়েশীয় ভাষার দুইটি প্রধান উপভাষা হল একাভীয় উপভাষা এবং ইয়েকাভীয় উপভাষা। এদের মধ্যে ইয়েকাভীয় উপভাষাটিতেই ক্রোয়েশিয়ার অধিকাংশ জনগণ কথা বলেন। ক্রোয়েশিয়াতে ক্রোয়েশীয় ভাষাভাষীর সংখ্যা প্রায় ৪২ লক্ষ, অর্থাৎ ক্রয়েশিয়ার জনসংখ্যার প্রায় ৯৬%। এছাড়া সার্বীয় ভাষায় প্রায় ৪৫ হাজার, ইতালীয় ভাষায় ২০ হাজার, আলবেনীয় ভাষায় ১৪ হাজার এবং হাঙ্গেরীয় ভাষায় প্রায় ১২ হাজার লোক কথা বলেন।
বহিঃসংযোগ
Demographics of Croatia
মহাত্মা গান্ধী সেতু
মহাত্মা গান্ধী সেতু (গান্ধী সেতু বা গঙ্গা সেতু) হল বিহারে গঙ্গা নদীর উপর অবস্থিত একটি সেতু। এই সেতুটি গঙ্গার দক্ষিণের পাটনাকে গঙ্গার উত্তরের হাজিপুর এর সঙ্গে সংযোগ ঘটিয়েছে। এই সেতু মোট  দীর্ঘ।সেতুটি বিহারের উত্তর অংশ ও দক্ষিণ অংশের মধ্যো যোগাযোগ বাড়িয়েছে। এটি ভারতের দীর্ঘতম নদী সেতু।
ইতিহাস
সেতুটি নির্মাণের প্রস্তাব প্রথম রাখে কেন্দ্র সরকার ১৯৬৯ সালে। এর পর ১৯৭২ সালে সেতুর নির্মাণ শুরু হয়। সেতুটি নির্মাণ শেষ হয় ১৯৮২ সালে এবং ওই বছর প্রাক্তন প্রধানমন্ত্রী ইন্দিরা গান্ধী সেতুর উদ্ভোদন করেন।
পরিকল্পনা এবং গুরুত্ব
সেতুটি ১৯৬৯ সালে কেন্দ্রীয় সরকার কর্তৃক অনুমোদিত হয়েছিল এবং ১৯৭২ থেকে ১৯৮২ সাল পর্যন্ত দশ বছর ধরে গ্যামন ইন্ডিয়া লিমিটেড দ্বারা নির্মিত হয়েছিল, সেই সময়ে ৮৭.২২ কোটি টাকার ব্যয় হয়েছিল নির্মাণে। এটি উত্তর বিহারকে বিহারের বাকি অংশ এবং জাতীয় মহাসড়ক ১৯ (এনএইচ ১) এর সাথে সংযুক্ত করার জন্য নির্মিত হয়েছিল। এই সেতু নির্মাণের পূর্বে ১৯৫৯ সালে চালু হওয়া রাজেন্দ্র সেতু উত্তর বিহারের একমাত্র সংযোগ ছিল। সেই সময়ে, বিক্রমশিলা সেতুও গঙ্গা জুড়ে নির্মিত হয়েছে। বর্তমানে আরও দুটি রেল-কম-রোড সেতু নির্মাণাধীন রয়েছে, দিঘা ও সোনপুর এবং মুঙ্গারে।
যানজট
সাম্প্রতিক সময়ে, সেতুটিতে ক্রমবর্ধমান যানবাহন ও নিয়মিত ওভারলোড করার কারণে বড় ধরনের যানবাহনের বিশৃঙ্খলা এবং দুর্ঘটনা ঘটছে। যানচলাচল সহজ করার জন্য বিহার সরকার সমান্তরালভাবে দুটি পন্টন সেতু নির্মাণের পরিকল্পনা করছে। গান্ধী সেতুতে প্রতিদিন ৮৫ হাজারেরও বেশি যানবাহন ও ১২,০০০ পথচারীর চলাচল করে।
থোলু বোম্মালতা
থাম্ব|270x270পিক্সেল| [[অন্ধ্রপ্রদেশ|অন্ধ্র প্রদেশের ছায়া পুতুল ঐতিহ্য, থোলু বোমলতে হনুমান ও রাবণ]] থোলু বোম্মালতা হল ভারতের অন্ধ্র প্রদেশ রাজ্যের ঐতিহ্যবাহী পুতুল থিয়েটার। এর পারফর্মাররা একদল বিনোদনদাতা এবং ফেরিত্তয়ালাদের একটি অংশ যারা এক বছরের মধ্যে গ্রামগুলিতে যায় এবং লোকগান গায়, ভাগ্য বলে, তাবিজ বিক্রি করে, অ্যাক্রোব্যাটিকস করে, সাপ কবজ করে, মাছ ধরার জাল বোনে, স্থানীয় লোকদের উল্কি এবং মাটির পাত্র সংশোধন করে। এই প্রাচীন রীতি, যা বহু শতাব্দী ধরে রেডিও, চলচ্চিত্র এবং টেলিভিশনগুলির পূর্বে হিন্দু মহাকাব্য এবং স্থানীয় লোককাহিনী সম্পর্কে জ্ঞান সরবরাহ করেছিল, ও খবর উপমহাদেশের সবচেয়ে প্রত্যন্ত কোণে ছড়িয়েছিল। থোলু বোম্লমাতা কথাটির আক্ষরিক অর্থ "চামড়ার পুতুলের নাচ" ( থোলু - "চামড়া" এবং বোমলতা - "পুতুল নাচ")।
পুতুলনাচের দল এমন বিনোদনকারীদের সমন্বয়ে গঠিত যারা সারা রাত পারফর্ম করে এবং সাধারণত রামায়ণ এবং মহাভারতের মতো হিন্দু মহাকাব্য থেকে বিভিন্ন গল্পগুলো পুনরায় ব্যবহার করে।
পুতুল এবং সিনেমা
চলচ্চিত্রের সাথে ছায়া নাটকের তুলনা তথ্যবহুল হতে পারে। শ্যাডো নাটকটি মোশন পিকচার ইন্ডাস্ট্রির আবির্ভাবের কয়েক শতাব্দী পূর্বে বিকাশযুক্ত চিত্রগুলি অভিনয় করার প্রযুক্তি ছিল। এখানে চার বা পাঁচ জনকে একশো বা আরও বর্ণময় পৌরাণিক চরিত্রগুলিকে সবচেয়ে প্রত্যন্ত গ্রামে জীবন্ত করে তোলার জন্য সক্ষম করার একটি পদ্ধতি ছিল, যার সাথে সকলেই ভ্যারচুওসো গান, সংক্রামক ছন্দ এবং নাটকীয় শব্দের প্রভাব ছিল। চরিত্রগুলির পোশাকগুলি বিস্তৃত ছিল, ঘূর্ণায়মান এবং অলঙ্কৃত নেকলেস এবং মালাসহ সমস্তগুলি আলোর পয়েন্টগুলোর জটিল নিদর্শনগুলিতে জ্বলতে থাকে।
পুতুল তৈরি
পুতুল তৈরির জন্য তিন ধরনের চামড়া ব্যবহার করা হয়: হরিণ, দাগযুক্ত হরিণ এবং ছাগল। দেবদেবী এবং মহাকাব্যিক নায়কদের মতো সীমিত সংখ্যক শুভ চরিত্র তৈরির জন্য হরিণ স্কিনগুলি সংরক্ষিত। হরিণ ত্বক, শক্তিশালী এবং রুক্ষ পরিচালনার বিরুদ্ধে প্রতিরোধের জন্য খ্যাতিযুক্ত, যোদ্ধা ভীম এবং দশ-মাথা রাক্ষস রাজা রাবণের চিত্রগুলিতে ব্যবহৃত হয়েছে। অন্যান্য সমস্ত পুতুলগুলি সাধারণত ছাগলের ত্বক থেকে তৈরি, স্থানীয়ভাবে যা সহজেই পাওয়া যায়। বেশিরভাগ পুতুলগুলি একক ত্বক থেকে তৈরি হয়, যদিও কোনোটির আরও প্রয়োজন হয়। কমপক্ষে চারটি চামড়া রাবণের জন্য প্রয়োজনীয় - একটি তার দেহের জন্য, একটি তার পায়ে এবং একটিতে প্রতিটি বাহুতে পাঁচটি বাহু তৈরি করা।
বর্তমান অবস্থা
এটি বিস্তৃত ও সমৃদ্ধ হিন্দু মহাকাব্যগুলিকে অভিনয় করার কৌশলগুলির একটি প্রচেষ্টা মাত্র। এটি এখন গতি চিত্র এবং টেলিভিশন দ্বারা অতিক্রান্ত হয়েছে, যা বৈদ্যুতিক যুগের জন্য মহাকাব্যগুলিকে পুনরায় প্রাণবন্ত করেছে। তবে এটি ছিল এমন একটি উদ্ভাবন, যার দৃষ্টিভিত্তিক নিদর্শনগুলি দক্ষিণ এশিয়ার শিল্প ও নাটকের ইতিহাসের সূত্র ধরে এবং আগত প্রজন্মের আনন্দকে রক্ষা করে।
সানওয়াপ্টা জলপ্রপাত
সানওয়াপ্টা জলপ্রপাত কানাডার আলবার্টা প্রদেশের জেসপার জাতীয় উদ্যানে অবস্থিত জলপ্রপাত। সানওয়াপ্টা নদী প্রবাহের দুইটি জলপ্রপাত একত্রে মূল নদীর নামে সানওয়াপ্টা জলপ্রপাত নামে পরিচিত। স্টোনি ইন্ডিয়ান জাতীগোষ্টির ভাষা হতে এই নদী ও জলপ্রপাতের নাম উদ্ভূত, যার অর্থ 'উত্তাল বা অশান্ত নদী'।
ভৌগোলিক অবস্থা
সানওয়াপ্টা দুইটি জলপ্রপাতের সমস্টি। প্রপাত দুইটির মধ্যে উজানের প্রপাতটি দুইধাপে দুইধাপে(৮ মিটার, ১০.৫ মিটার) নিচে পরেছে। জলপ্রপাত দুইটির মধ্যে বড়টির উচ্চতা এবং প্রস্থ । এটি বেশি পরিদর্শিত হয়। ছোট বা ভাটির জলপ্রপাতটি ১.৫ কিলোমিটার দুরে অবস্থিত। সানওয়াপ্টা নদীর উৎস আথাবাস্কা হিমবাহে, হিমবাহ গলনের কারণে গ্রীষ্মের শুরুতে নদী ও জলপ্রপাতে পানির পরিমাণ ও ঘনত্ব বেশি থাকে।
অভিগম্যতা
সানওয়াপ্টা জলপ্রপাত সানওয়াপ্টা নদীর আথাবাস্কা নদীতে পতনের জন্য পশ্চিম দিকে ঘুরে যাওয়া প্রবাহপথে, জেসপার ও ব্যানফ জাতীয় উদ্যান সংযোগকারী "আইসফিল্ড পার্কওয়ে" নামে পরিচিত আলবার্টা মহাসড়ক হতে  পশ্চিমে অবস্থিত। আইসফিল্ড পার্কওয়ে হতে একটি রাস্তা এই জলপ্রপাত পর্যন্ত সংযুক্ত আছে। বসন্তের শেষদিকে পানি প্রবাহের পরিমাণ সবচেয়ে বেশি থাকা জলপ্রপাতটি সবচেয়ে বেশি দর্শনীয় হয়।
ভেনেজুয়েলায় ইসলাম
ধারণা করা হয়ে থাকে, ভেনেজুয়েলায় এক লক্ষ মুসলমান বাস করে, যা দেশটির মোট জনসংখ্যার ০.৪%। দেশটির মুসলমানদের অধিকাংশই লেবানিজ, ফিলিস্তিনি, সিরীয় ও তুর্কি বংশোদ্ভূত।
দেশটির রাজধানী কারাকাসে প্রায় পনের হাজার মুসলমান বাস করে। রাজধানীর শেখ ইব্রাহিম আল-ইব্রাহিম মসজিদ মহাদেশের দ্বিতীয় বৃহত্তম মসজিদ। মসজিদটি ইব্রাহিম বিন আব্দুল আজিজ আল-ইব্রাহিম ফাউন্ডেশনের অর্থ সহায়তায় গড়ে উঠেছিল এবং মসজিদটির স্থপতি ছিলেন অস্কার ব্রাচো। দেশটির অন্যান্য উল্লেখযোগ্য মসজিদ ও ইসলামি সংগঠনগুলো হল: 'ইসলা মার্গারিটা-কারিবে লা কম্যুনিদাদ ইসলামিকা ভেনেজোলানা', 'সেন্ট্রো ইসলামিকো ডি ভেনেজুয়েলা', মেজকুইটা আল রাউদা,  অ্যাসোসিয়েশন অনারেবল মেজকুইটা ডি জেরুজালেন, সেন্ট্রো ইসলামিকো ডি মাইকুয়েতিয়া ও অ্যাসোসিয়েশন বেনেফিকা ইসলামিকা। ২০০৮ সালে দেশটির পুন্তো ফিজো শহরে একটি মসজিদ নির্মিত হয়েছিল
দেশটির মার্গারিটা দ্বীপে উল্লেখযোগ্য সংখ্যক আরব মুসলমান বাস করে। সেখানকার আরব নারী মুসলমানরা সাধারণত হিজাব পড়ে কাজ করে থাকে। মুসলিম দোকানগুলোতে কুরআনের আয়াত লেখা থাকে। সেখানকার মুসলমানরা সাধারণত ব্যবসার সাথে সংযুক্ত।
২০০৬ সালের ১১ ফেব্রুয়ারি প্রায় দুইশ বিক্ষোভকারী (অধিকাংশই মুসলমান) নবি মুহাম্মাদ এর নামে ব্যঙ্গচিত্র প্রকাশের জন্য কারাকাসে অবস্থিত ডেনিশ দূতাবাস অভিমুখে যাত্রা করে এবং ডেনিশ ও মার্কিন পতাকা আগুনে পোড়ায়।
২০০৬ সালের ২০ জুলাই দেশটির রাজধানী কারাকাসে অবস্থিত ইসরাইলি দূতাবাস অভিমুখে একদল লোক লেবানন যুদ্ধের প্রতিবাদে মিছিল নিয়ে যায়, যাদের অধিকাংশই ছিল মুসলিম।
চিয়াং মাই
চিয়াং মাই (, from เชียงใหม่, ) কখনও কখনও "চেনিগমাই" বা "চিয়াংমাই" নামে লেখা হয়, উত্তর থাইল্যান্ডের বৃহত্তম শহর এবং চিয়াং মাই প্রদেশের রাজধানী। এটি ব্যাংককের উত্তরে  দুরে, দেশের সর্বোচ্চ পর্বতমালার নিকটে অবস্থিত।
চিয়াং মাই (যার অর্থ থাই ভাষায় "নতুন শহর") প্রাক্তন রাজধানী চিয়াং রাইয়ের উত্তরসূরি, ল্যান না- এর নতুন রাজধানী হিসাবে ১২৯৬ সালে প্রতিষ্ঠিত হয়েছিল। পিং নদীর তীরে শহরের কৌশলগত অবস্থান ( চাও ফ্রেয়া নদীর একটি প্রধান শাখানদী) এবং প্রধান ব্যবসায়ের রুটের সান্নিধ্যের কারণে এটির ঐতিহাসিক গুরুত্ব রয়েছে।
প্রশাসন
চিয়াং মাই পৌরসভার প্রশাসন এমন একটি শহরাঞ্চলের জন্য দায়বদ্ধ যা প্রায় ৪০.২১৬ বর্গকিলোমিটার জুড়ে অবস্থিত এবং চারটি পৌর জেলা, ১৪টি উপ-জেলা, 89 পৌর সম্প্রদায় ও প্রায় ৭০,০০০টি পরিবার নিয়ে গঠিত।
মেয়র বা সর্বোচ্চ নির্বাহী প্রশাসক সরাসরি পৌর এলাকার যোগ্য ভোটারদের দ্বারা নির্বাচিত হন। মেয়র চার বছরের মেয়াদের জন্য নির্বাচিত হন এবং মেয়রের দ্বারা সরাসরি নিযুক্ত চার জন ডেপুটি মেয়র তাকে সহায়তা করেন। মেয়রকে এভাবে সর্বোচ্চ ১০ জন ডেপুটি, সচিব এবং উপদেষ্টা নিয়োগের অনুমতি দেওয়া হয়ে থাকে। বর্তমান মেয়র হলেন তুশানাই বুরাবুপাকর্ন, তিনি ২০১৮ সালের জুনে নির্বাচিত হয়েছিলেন।
পৌর কাউন্সিল পৌরসভার আইনসভা সংস্থা। এটি দেশের আইনগুলির সাথে বিরোধী নয় এমন আইন অধ্যাদেশ জারি করার ক্ষমতা রাখে। পৌর কাউন্সিল পৌর এলাকায় বসবাসকারী সকল ব্যক্তির জন্য প্রযোজ্য। চিয়াং মাই সিটি মিউনিসিপাল কাউন্সিলটি ৪টি পৌরসভা জেলা থেকে ২৪ জন নির্বাচিত সদস্য নিয়ে গঠিত, যারা প্রত্যেকে ৪ বছরের মেয়াদে কাজ করে।
শিক্ষা
চিয়াং মাই শহরে চিয়াং মাই বিশ্ববিদ্যালয়, চিয়াং মাই রাজাভাট বিশ্ববিদ্যালয়, রাজামঙ্গলা প্রযুক্তি লান্না বিশ্ববিদ্যালয়, পায়াপ বিশ্ববিদ্যালয়, ফার ইস্টার্ন বিশ্ববিদ্যালয় এবং মায়েজো বিশ্ববিদ্যালয়ের পাশাপাশি অনেক প্রযুক্তিগত ও শিক্ষক কলেজ রয়েছে। চিয়াং মাই বিশ্ববিদ্যালয় ছিল ব্যাংককের বাইরে প্রতিষ্ঠিত প্রথম সরকারি বিশ্ববিদ্যালয়। পায়াপ বিশ্ববিদ্যালয় থাইল্যান্ডের প্রথম বেসরকারি প্রতিষ্ঠান যা বিশ্ববিদ্যালয় মর্যাদা লাভ করে।
জেনা স্যাটিভা
জেনা স্যাটিভা (ক্যালিফোর্নিয়া, নভেম্বর ১২, ১৯৯২) একজন মার্কিন পর্নোগ্রাফিক অভিনেত্রী এবং ইরোটিক মডেল।
মান্দি দাবওয়ালি
মান্দি দাবওয়ালি (Mandi Dabwali) ভারতের হরিয়ানা রাজ্যের সির্সা জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে মান্দি দাবওয়ালি শহরের জনসংখ্যা হল ৫৩,৮১২ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৫%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে মান্দি দাবওয়ালি এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
প্রতিভা দেবী
প্রতিভা দেবী মধ্য প্রদেশ রাজ্যের একজন ভারতীয় রাজনীতিবিদ ছিলেন। তিনি ১৯৫৭ সালের সাধারণ নির্বাচনে বিজয়ী হয়ে অবিভক্ত মধ্য প্রদেশ বিধানসভায় কাঁকের বিধানসভা কেন্দ্রের প্রতিনিধিত্ব করেছিলেন।
গ্রিসের ভাষা
থাম্ব|গ্রীক বর্ণমালা গ্রিক ভাষা গ্রিসের সরকারি ভাষা। এই ভাষাতে গ্রিসের প্রায় ৯৮% লোক কথা বলে। এছাড়াও গ্রীসে আলবেনীয়, আরবি, আর্মেনীয়, বুলগেরীয়, ম্যাসেডোনীয়, রুমানীয়, রোমানি এবং তুর্কি ভাষা প্রচলিত।
আমেরিসিয়াম
থাম্ব|অ্যামারিসিয়াম অ্যামেরিসিয়াম একটি কৃত্রিম মৌল, যার সংকেত Am এবং পারমাণবিক সংখ্যা ৯৫। এটি পর্যায় সারণির ৭ম শ্রেণি ও ৯ম পর্যায় এ অবস্থিত। পর্যায় সারণিতে ৬ষ্ঠ শ্রেণি ও ৯ম পর্যায়ে অবস্থিত মৌলের নাম ইউরোপিয়াম (ইউরোপের নামানুসারে), তাই মিল রক্ষা করতে আমেরিকার নামানুসারে এর নাম রাখা হয় অ্যামেরিসিয়াম। এটি এ্যাকটিনাইড শ্রেণীর একটি তেজস্ক্রিয় ধাতব মৌল। অ্যামেরিসিয়ামের একটি বড় অংশ ইউরেনিয়াম বা প্লুটোনিয়ামকে নিউট্রন কণিকা দ্বারা আঘাত করে তৈরি করা হয়। পারমাণবিক চুল্লিতে এক টন ব্যবহৃত জ্বালানি তে ১০০ গ্রাম অ্যামেরিসিয়াম থাকে। এটি ইউরেনিয়াম-পরবর্তী কৃত্রিম মৌলগুলির মধ্যে চতুর্থ আবিষ্কার।
আবিষ্কার
গ্লেন থিওডোর সিবোর্গ, রাল্‌ফ এ জেম্‌স, লিয়ন ও মর্গ্যান এবং আলবার্ট ঘিওর্সো - এই চারজন বিজ্ঞানী ১৯৪৪ সালে পারমাণবিক চুল্লীর সাহায্যে প্লুটোনিয়াম-২৩৯ নামক আইসোটোপটি থেকে প্রথম অ্যামেরিসিয়াম-২৪১ আইসোটোপটি তৈরি করেন। এর কয়েকমাস আগে কুরিয়াম (পারমাণবিক সংখ্যা-৯৬) তৈরি করা হয়। অর্থাৎ এটিকে চতুর্থ ইউরেনিয়ামোত্তর মৌল বলা যায়।
সাধারণ বৈশিষ্ট্য
অ্যামেরিসিয়াম একটি রুপালি রঙের নরম তেজস্ক্রিয় ধাতু, কিন্তু বাতাসের সংস্পরশে দ্রুত মলিন রঙ ধারণ করে। এর ঘনত্ব ১২ গ্রাম/সিসি। আর গলনাঙ্ক ১১৭৩ ডিগ্রি সেলসিয়াস ও স্ফুটনাঙ্ক ২৬০৭ ডিগ্রি সেলসিয়াস।
ব্যবহার
শিল্পক্ষেত্রে এর বহুল ব্যবহার রয়েছে। অ্যামেরিসিয়াম থেকে প্রাপ্ত তেজস্ক্রিয় গামা রশ্মির বিকিরণ কাজে লাগিয়ে বেশ কয়েকটি যন্ত্র কাজ করে। যেমন :
শ্রবণ সহায়ক যন্ত্র
শ্রবণ সহায়ক যন্ত্র বলতে একটি বিশেষ ধরনের নকশা করা যান্ত্রিক ব্যবস্থাকে বোঝায়, যা কোনও শ্রবণ-প্রতিবন্ধী ব্যক্তি (যে কানে কম শুনতে পায় অর্থাৎ যার শ্রুতিলোপ ঘটেছে) কানে পরিধান করলে তার কাছে পরিবেশ থেকে আগত শব্দের প্রাবল্য বা তীব্রতা বৃদ্ধি পায় ও শব্দ অধিকতর শ্রাব্য (শোনার উপযোগী) হয়, ফলে ঐ ব্যক্তির শ্রবণের মান উন্নত হয়। এটিকে শ্রবণ-সহায়, শ্রুতি-সহায় বা শ্রবণযন্ত্র কিংবা সহজ ভাষায় কানে শোনার যন্ত্র নামেও ডাকা হয়। ইংরেজি ভাষাতে এটি "হিয়ারিং এইড" (Hearing aid) নামে পরিচিত। বেশির ভাগ দেশে শ্রবণ সহায়ক যন্ত্রগুলিকে চিকিৎসা যন্ত্র হিসেবে শ্রেণীকরণ করা হয় এবং এগুলির সংজ্ঞা ও মান বিধিমালার মাধ্যমে নিয়ন্ত্রণ করা হয়। ক্ষুদ্রাকারের শব্দ বিবর্ধক যেমন ব্যক্তিগত শব্দ বিবর্ধকসমূহ অথবা অন্য যেকোনও সরল শব্দ বিবর্ধনকারী ব্যবস্থাকে "শ্রবণ সহায়ক যন্ত্র" হিসেবে বিক্রয় করা সম্ভব নয়।
আদিতে কর্ণতূর্য (ear trumpet) বা কর্ণশিঙা শ্রুতিসহায় হিসেবে ব্যবহার করা হত; এগুলি সক্রিয় কোনও ব্যবস্থা ছিল না, বরং এগুলিকে এমনভাবে নকশা করা হয়, যাতে এগুলি বহিস্থ পরিবেশের শব্দশক্তিকে একত্রিত করে কর্ণনালীর অভ্যন্তরে চালিত করতে পারে। একটি আধুনিক শ্রবণ সহায়ক যন্ত্রে একটি স্ফটিকের তৈরি অতিক্ষুদ্র শব্দগ্রাহক বা মাইক্রোফোন, তড়িৎকোষ-চালিত শব্দ বিবর্ধক (Amplifier) ও কানে পরিধেয় অংশ (Earpiece) থাকে, যার মধ্যে অতিক্ষুদ্র একটি শব্দকারক (speaker) কিংবা কম্পক (vibrator) থাকে। যন্ত্রটি সাধারণত কানের পেছনে পরিধান করা হয়; তবে কখনও কখনও এটি বহিঃকর্ণের নালীর ভেতরেও ঢোকানো থাকতে পারে। অখণ্ড সমন্বিত বর্তনীর উদ্ভাবন ও উন্নয়নের সাথে সাথে শ্রবণ সহায়ক যন্ত্রগুলি আকারে অত্যন্ত ছোট ও ওজনে অনেক হালকা হয়ে গেছে; এমনকি এগুলিকে চশমার কাঠামো বা ফ্রেমের ভেতরের দিকে লুকিয়ে রাখাও সম্ভব। পরিধানকারীর কাছে শব্দের প্রাবল্য (volume) ও ধ্বনিগুণ (tone) নিয়ন্ত্রণ করার ক্ষমতা থাকে, যার মাধ্যমে যন্ত্রটি গ্রহণযোগ্য মাত্রার ও উচ্চমানের শব্দ উৎপাদন করতে পারে। কিছু কিছু শ্রবণ সহায়ক যন্ত্র কেবলমাত্র নির্দিষ্ট কোনও সীমার মধ্যে অবস্থিত কম্পাঙ্কগুলিকে বিবর্ধনের জন্য বিশেষভাবে বানানো হয়।
২১শ শতকে এসে উপরে বর্ণিত অ্যানালগ শ্রবণ সহায়ক যন্ত্রের পরিবর্তে ডিজিটাল শ্রবণ সহায়ক যন্ত্রের ব্যবহার অনেক বৃদ্ধি পেয়েছে। ডিজিটাল শ্রবণ সহায়ক যন্ত্রগুলিতে শব্দগ্রাহক (মাইক্রোফোন), বিবর্ধক (অ্যামপ্লিফায়ার) ও শব্দকারক (স্পিকার)-এর পাশাপাশি অ্যানালগ-থেকে-ডিজিটাল ও ডিজিটাল-থেকে-অ্যানালগ পরিবর্তক (কনভার্টার) ও একটি অত্যন্ত ক্ষুদ্রাতিক্ষুদ্র কম্পিউটার ( ইলেকট্রনীয় গণকযন্ত্র) থাকে। এই কম্পিউটার-নিয়ন্ত্রিত (যান্ত্রিক গণনাক্ষমতাবিশিষ্ট) ইলেকট্রনীয়-শাব্দিক ব্যবস্থাটি পরিবেশের শব্দকে শ্রাব্য তথা পরিষ্কার শোনার উপযোগী রূপে রূপান্তরিত করতে পারে। এ লক্ষ্যে যন্ত্রটি শব্দমিতিক (audiometrical) ও মস্তিষ্কের বোধগত (cognitive) বিভিন্ন নিয়মের (অর্থাৎ কান ও মস্তিষ্ক কীভাবে শব্দসঙ্কেত প্রক্রিয়াজাত করে, তার নিয়মগুলির) সাহায্য নেয়। অধিকন্তু আধুনিক শ্রবণ সহায়ক যন্ত্রগুলিতে উচ্চমানের ডিজিটাল সঙ্কেত প্রক্রিয়াজাতকরণ ব্যবহার করে কথোপকথনের বোধগম্যতা ও ব্যবহারকারীর আরাম বৃদ্ধি করতে চেষ্টা করা হয়। এ ধরনের ডিজিটাল সঙ্কেত প্রক্রিয়াজাতকরণের মধ্যে আছে প্রত্যাবর্তন (feedback) ব্যবস্থাপনা, প্রশস্ত পরিবর্তনশীল শ্রবণ-পরিসীমা সঙ্কোচন (wide dynamic range compression), দিকমুখিতা (directionality), কম্পাঙ্ক হ্রাসকরণ এবং অবাঞ্ছিত কোলাহল (noise) হ্রাসকরণ।
আধুনিক ডিজিটাল শ্রবণ সহায়ক যন্ত্রগুলিকে পরিধানকারীর জীবনধারা, কানের আকৃতি, শ্রুতিহরণের মাত্রা, ইত্যাদির সাথে মিল করে বা সঙ্গতি রেখে প্রস্তুত করা সম্ভব। শ্রুতি সহায়ক যন্ত্রটিকে রোগীর সবচেয়ে সাম্প্রতিক শ্রুতিলেখ (audiogram)-এর সাথে সঙ্গতি রেখে কম্পাঙ্কের ভিত্তিতে প্রস্তুত করা যায়। এই প্রক্রিয়াকে "সঙ্গতিকরণ" (fitting) বলে; সাধারণত শ্রবণবিজ্ঞানে বিশেষজ্ঞ কোনও চিকিৎসক (যাকে "শ্রবণবিজ্ঞানী" বা "শ্রবণ উপকরণ বিশেষজ্ঞ" নামে ডাকা হয়) এই সঙ্গতিকরণের কাজটি সম্পন্ন করেন। কোনও শ্রবণ সহায়ক যন্ত্র কতটুকু উপকারী হবে, তা অনেকাংশেই এই সঙ্গতিকরণের মানের উপরে নির্ভর করে। শ্রবণ সহায়ক যন্ত্রের মতো অন্যান্য যন্ত্রের মধ্যে অস্থি-অঙ্গীভূত নকল শ্রবণাঙ্গ (Osseointegrated auditory prosthesis) এবং কর্ণকম্বু-প্রোথ (cochlear implant) অন্যতম।
ড্রোন মেটাল
Right|200px|thumb| ২০০৬ সালে দ্যা মিডল ইস্ট নাইটক্লাবে সুন ও ব্যান্ড ড্রোন মেটাল (Drone metal) (ড্রোন ডুম ও পাওয়ার এ্যাম্বিয়েন্ট নামেও পরিচিত) হেভি মেটালের এক ধরনের প্রকার যা ড্রোন সঙ্গীতের অধিক স্থায়ী স্বরের সাথে ডুম মেটালের ধীর টেম্পো ও ভারীক্কিভাব মিশিয়ে দেয়। পোস্ট মেটাল বা অ্যাভান্ট-গার্ড মেটালের সাথে মাঝে মাঝে ড্রন মেটাল সহযোগিতা করে। অনেক পরিমাণ রিভার্ব বা অডিও ফিডব্যাক এর সাথে ইলেকট্রিক গিটার বাজানো হয়ে থাকে, যখন ভোকাল গর্জন বা চিৎকার করতে থাকে। গানগুলোতে বীটের কম থাকে ও বীটে অনেক টান থাকে। ভুমিকম্পের মাঝে ভারতীয় রাগা শোনার মতোই অভিজ্ঞতা বলে নিউইয়র্ক টাইমসে মন্তব্য করেন ঔপন্যাসিক জন রে। তিনি আরো বলেন এটা খুব কঠিন চিন্তা করা কোন ধরনের সঙ্গীত খুব ভারী হওয়া বা এজন্য খুব ধীর হওয়া। শব্দমূর্তির সাথে এক ধরনের স্বজাতিত্ব নির্দেশ করেন প্রথমদিকের একটি ড্রোন মেটাল ব্যান্ড সুন ও। ব্ল্যাক সাবাথ, ডিপ পার্পল,কেল্টিক ফ্রস্ট, স্লেয়ার, ফ্লাওয়ার ট্রাভেলিং ব্যান্ড, দ্যা মেলভিন্স ও স্কালফ্লাওয়ার ইত্যাদি ব্যান্ডের থেকে অনুপ্রেরণা পেয়েছে ড্রোন মেটাল। এ্যাকুস্টিক ব্যাপারের মতো ড্রোন মেটালও একটি মনস্তাত্ত্বিক ঘটনা বলে মন্তব্য করেন শিল্পী ব্যাঙ্কস ভায়োলেট। জিম জারমুসচ-এর ২০০৯ সালের সিনেমা দ্যা লিমিটস অব কন্ট্রোল-এ কিছু ড্রোন মেটাল ব্যান্ড সঙ্গীত করে। ১৯৯০ সালে প্রতিষ্ঠিত সিয়াটলের একটি ব্যান্ড আর্থ প্রথম এ ধরনের সঙ্গীত করে।
বহিঃসংযোগ
Doommetal
কটিয়াদী সরকারি কলেজ
কটিয়াদী সরকারি কলেজ হলো ঢাকা শিক্ষা বোর্ড এবং জাতীয় বিশ্ববিদ্যালয় অধিভুক্ত একটি সরকারি উচ্চ মাধ্যমিক ও ডিগ্রি কলেজ যা বাংলাদেশের কিশোরগঞ্জ জেলার কটিয়াদী উপজেলায় অবস্থিত।
ইতিহাস
কটিয়াদী উপজেলার বর্তমান পৌরসভা এলাকায় ১৯৬৮ সালে ৭.৭৮ একর জমির উপর কলেজটি প্রতিষ্ঠা করেন তৎকালীন কটিয়াদী উচ্চ বিদ্যালয়ের প্রধান শিক্ষক মোজাফ্‌ফর উদ্দিন আহমদ। প্রতিষ্ঠাকালীন সময়ে কটিয়াদী উপজেলার নাম অনুসারেই "কটিয়াদী কলেজ" নামে কলেজটির নামকরণ করা হয়েছিলো এবং পরবর্তীতে কলেজটিকে সরকারিকরণ ও ডিগ্রি কলেজে উন্নীত করা হলে কলেজটি কটিয়াদী সরকারি ডিগ্রী কলেজ নামে পরিচিতি পায়।    তবে কলেজটির প্রশাসনিক নাম "কটিয়াদী সরকারি কলেজ"। বর্তমানে কলেজটি কটিয়াদী উপজেলার সর্বোচ্চ বিদ্যাপীঠ।
সাবিহা নাহার বেগম
জন্ম ও পারিবারিক পরিচিতি
সাবিহা নাহার বেগম ১৯৫০ সালের ১৫ জানুয়ারি তৎকালীন পূর্ব পাকিস্তানের চট্টগ্রামে জন্মগ্রহণ করেন। তিনি “সাবিহা মুসা” নামেও পরিচিত।
রাজনৈতিক জীবন
সাবিহা নাহার বেগম ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগ-এর মনোনয়নে চট্টগ্রাম জেলার জন্য নির্ধারিত সংরক্ষিত নারী আসন-৪৯ নং আসন থেকে ১ম বারের মতো এমপি নির্বাচিত হন।
হাফ টিকিট
হাফ টিকিট (हाफ़ टिकट) হচ্ছে ১৯৬২ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটিতে কিশোর কুমার, মধুবালা এবং প্রাণ ছিলেন। এটি কিশোর কুমার অভিনীত সেরা পাঁচ জনপ্রিয় চলচ্চিত্রের একটি।
সঙ্গীত
শৈলেন্দ্রের গীতিতে চলচ্চিত্রটির সঙ্গীত পরিচালনা করেছিলেন সলিল চৌধুরী। চলচ্চিত্রটির পুরুষকণ্ঠের গানগুলো কিশোর কুমারের গাওয়া।
ইট উড বি সো নাইস
"ইট উড বি সো নাইস" ১৯৬৮ সালে প্রকাশিত রক ব্যান্ড পিংক ফ্লয়েডের চতুর্থ একক গান, যেটি রচনা করেছেন দলটির তৎকালীন কিবোর্ডবাদক এবং গায়ক রিচার্ড রাইট। গানটি ১৯৭১ সালের সংকলন রেলিক্স অ্যালবামের পাশাপাশি ১৯৯২ সালে শাইন অন বক্স সেট প্রকাশের আগে দ্য আর্লি সিঙ্গেল্স হিসাবে প্রকাশিত হয়েছিল। এটি কেবলমাত্র দা বেস্ট অব দা পিংক ফ্লয়েড (১৯৭০) এবং বিখ্যাত বুটলেগ দা ডার্ক সাইড অব দা মো সংকলন অ্যালবামে সংকলিত হয়েছে। গানটির বি-সাইডে রয়েছে "জুলিয়া ড্রিম" একক, যেটি রচনা করেছেন দলটির গিটারবাদক রজার ওয়াটার্স (যিনি ধীরে ধীরে দলটির মূল গীতিকার ও কণ্ঠশিল্পী হয়ে ওঠেন) যেটি দা আর্লি সিঙ্গেল্স অ্যালবামে পুনরায় প্রকাশিত হয়েছিল।
বিভিন্ন সংস্করণ
১৯৬৮ সালে প্রকাশিত একটি সংবাদপত্রের তথ্য অনুসারে ভিন্ন গানের কথায় মূল এককটির দুটি সংস্করণ রয়েছে। একই তথ্য অনুসারে প্রথম লিরিক সম্পর্কে লন্ডনের ইভনিং স্ট্যান্ডার্ড সংবাদপত্রে উল্লেখ রয়েছে। গানটি যুক্তরাজ্যভিত্তিক একটি গণমাধ্যম সংস্থা বিবিসি কর্তৃক নিষিদ্ধ ঘোষণা করা হয়েছিল কারণ একটি কঠোর বিজ্ঞাপনবিহীন নীতি যা নাম অনুসারে কোনও পণ্য উল্লেখ করার অধিকার বাতিল করে। দলটি বিবিসির জন্য একটি বিশেষ সংস্করণ রেকর্ড করতে অতিরিক্ত সময় এবং ব্যয় করতে বাধ্য হয়েছিল ফলে "ডেইলি স্ট্যান্ডার্ড" নামে এর পরিবর্তীত সংস্করণ প্রকাশ পায়। এই সংস্করণটি কেবলমাত্র এলপি এবং সিডিতে পুনরায় প্রকাশিত হয়েছে। "ইভনিং স্ট্যান্ডার্ড" ডিস্কগুলির মধ্যে কতগুলি আসলে বিদ্যমান তা অজানা। সংযোজন প্রচার সত্ত্বেও, এককটি খুব কম প্রচার পেয়েছিল এবং ইউকে একক চার্টে প্রবেশ করতে ব্যর্থ হয়েছিল।
অভ্যর্থন
দ্য ডার্ক সাইড অব দ্য মুন: দ্য মেকিং অব দ্য পিংক ফ্লয়েড মাস্টারপিস গ্রন্থে, জন হ্যারিস গানটি সম্পর্কে মন্তব্য লিখেছেন: ""The first recorded work [Pink Floyd] released in the wake of Syd Barrett's exit was Richard Wright's almost unbearably whimsical 'It Would Be So Nice,' a single whose lightweight strain of pop-psychedelia—akin, perhaps, to the music of such faux-counterculturalists as the Hollies and the Monkees—rendered it a non-event that failed to trouble the British charts; as Roger Waters later recalled, 'No one ever heard it because it was such a lousy record.' Waters' own compositional efforts, however, were hardly more promising. 'Julia Dream', the single's B-side, crystallized much the same problem: though the band evidently wanted to maintain the Syd Barrett aesthetic, their attempts sounded hopelessly lightweight.""
গানটির প্রতি অপছন্দ জানাতে নিক মেইসন ওয়াটার্সের চেয়েও বেশি সোচ্চার ছিলেন:
"Mason: "Fucking awful, that record, wasn't it? At that period we had no direction. We were being hustled about to make hit singles. There's so many people saying it's important you start to think it is important. It is possible on an LP to do exactly what we want to do. . . ." Roger Waters: "Live bookings seem to depend on whether or not you have a record in the Top Ten. I don't like 'It Would Be So Nice.' I don't like the song or the way it's sung." Mason: "We were a rock and roll band and if you're a rock and roll band and you've got a record that you want to be number one, you get it played and if they say 'take something out' or whatever - you do it. In fact what you do is exactly what was done - you make as much press out of it as possible. You ring up the Evening Standard and say: 'Did you know that the BBC won't play our record because it mentions your paper?'""
কভার
গানটির একটি কভার সংস্করণ ক্যাপ্টেন সেনসিবলের দ্বিতীয় একক অ্যালবাম দা পাওয়ার অব লাভ-এ প্রকাশিত হয়।
সুনানে আবু দাউদ
সুনানে আবু দাউদ ইসলামের পবিত্রতম ছয়টি  হাদিস গ্রন্থের মধ্যে একটি, যা কুতুব আল-সিত্তাহ নামেও পরিচিত। এটি মূলত হাদিসের সংকলনমূলক গ্রন্থ যা আবু দাউদ সংকলন করেন। তার সম্পূর্ণ নাম আবু দাউদ সুলায়মান ইবনুল আশ'আস আস-সিজিস্তানী। সুনানে আবু দাউদ গ্রন্থে প্রায় ৪৮০০টি হাদিস আছে।
ইতিহাস
সুনানে আবু দাউদ গ্রন্থের রচনাকাল সঠিক ভাবে নির্ণয় করা যায় না। তবে বিশেষজ্ঞগণ বিভিন্ন ভাবে এর রচনাকাল নির্ধারণ করার প্রয়াস করেছেন। আবু দাউদ উক্ত বই লেখার পর তিনি তার শিক্ষক আহমেদ ইবনে হাম্বলকে দেখিয়েছিলেন এবং তিনি বইটি দেখে ভূয়সী প্রশংসা করেছিলেন। ২৪৩ হিজরীতে আহমেদ ইবনে হাম্বল মারা যান। এ থেকে অনুমান করা হয় যে উক্ত গ্রন্থ হিজরী দ্বিতীয় শতকের তৃতীয় দশকে লেখা হয়েছে। বর্তমান সারা পৃথিবীতে বিশেষ সম্মানের সাথে মুসলিমরা উক্ত বই পাঠ করে।
আবু দাউদ সূত্রে যাঁরা সুনান গ্রন্থখানি বর্ণনা করেছেন
ইমাম আবু দাউদের নিকট হতে তাঁর এ গ্রন্থখানি ধারাবাহিক সূত্র পরম্পরায় প্রায় নয়-দশজন বড় বড় মুহাদ্দিস কর্তৃক বর্ণিত হয়েছে- (মুকুদ্দামাহ গায়াতুল মাক্বসুদ)।
যেমনঃ
১। আবু ত্বাইয়্যিব আহমাদ ইবনু ইবরাহীম আশনানী বাগদাদী।
২। আবু আমর আহমাদ ইবনু আলী ইবনু হাসান বাসরী।
৩। আবু সাউদ ইবনুল আ’রাবী ।
ইউকো আরকি
ইউকো আরকি (新木 優子) একজন জাপানি অভিনেত্রী ও ফ্যাশন মডেল।
সুনানে আবু দাউদ
আবু দাউদ সূত্রে যাঁরা সুনান গ্রন্থখানি বর্ণনা করেছেন
৪। আরী ইবনুল হাসান ইবনুল আবদ আল- আনসারী।
৫। আবু আলী মুহাম্মাদ ইবনু আহমাদ লু’লুয়ী ।
৬ মুহাম্মাদ ইবনু বাকর দাসাহ।
ইউকো আরকি
জীবনী
তার প্রথম টেলিভিশন নাটকের ভূমিকা ছিল ২০১৬ সালে ফুজি টেলিভিশন নাটক লাভ লাভ এলিয়েন । আরকি দক্ষতার সাথে ইউফোনিয়াম ও ভেরী বাজাতে পারেন।
সুনানে আবু দাউদ
আবু দাউদ সূত্রে যাঁরা সুনান গ্রন্থখানি বর্ণনা করেছেন
৭। আবু উসামাহ মুহাম্মাদ ইবনু আবদুল মালিক। এছাড়াও অন্যরা।
ইউকো আরকি
জীবনী
টয় স্টোরি ৪ -এর জাপানি ডাব-এ তিনি গ্যাবি গ্যাবি-তে কণ্ঠ দিয়েছেন।
সুনানে আবু দাউদ
হাদিস সংখ্যা
এতে প্রায় ৪,৮০০টি হাদিস সংকলিত হয়েছে। মুহাম্মাদ মুহিউদ্দিন আবদুল হামিদের সম্পাদনার পর এই সংখ্যা নির্ধারণ করা হয়। তিনি বলেছেন যে, তিনি যেগুলোকে জয়িফ (দুর্বল) বলে উল্লেখ করেননি সেগুলো ছাড়া বাকি হাদিসগুলো সহিহ। তবে ইবনে হাজার আসকালানির মতানুযায়ী জয়িফ উল্লেখ করা হয়নি এমন হাদিসের মধ্যেও কিছু জয়িফ হাদিস রয়েছে।
রয়্যাল আর্মার্ড কর্পস
রয়্যাল আর্মার্ড কর্পস (ইংরেজি: Royal Armoured Corps) বা আরএসি হল ব্রিটিশ সেনাবাহিনীর একটি অঙ্গ। আরএসি ও হাউসহোল্ড ক্যাভালরি ব্রিটিশ সেনাবাহিনীকে চ্যালেঞ্জার ২ ট্যাংক ও স্কিমিটার রিকনাইসেন্স ভেহিকল সহ সামরিক যানবাহনের জোগান দেয়। বাহিনীর অধিকাংশ আর্মার্ড রেজিমেন্ট আরএসি-র অংশ, যার মধ্যে রয়্যাল ট্যাংক রেজিমেন্ট এবং পুরনো অশ্বারোহী বাহিনী থেকে রূপান্তরিত রেজিমেন্টগুলিও অন্তর্গত। বর্তমানে এটি বারোটি রেজিমেন্ট নিয়ে গঠিত – আটটি নিয়মিত ও চারটি ইয়োম্যানরি। হাউসহোল্ড ক্যাভালরি রেজিমেন্ট (দ্য লাইফ গার্ডস ও দ্য ব্লুজ অ্যান্ড রয়্যালস) বর্তমানে আর্মার্ড হলেও আরএসি-র অঙ্গ নয়।
নাথান কমিশন
ইতিহাস
১৯১১ সালের ১২ ডিসেম্বর বঙ্গভঙ্গ রদের ঘোষণায় পূর্ব বঙ্গের মুসলমানেরা অত্যন্ত অসন্তুষ্ট হয়। তাদের দৃষ্টিতে বঙ্গভঙ্গ রদ ছিল তাদের অগ্রগতির পথে প্রতিবন্ধকতা সৃষ্টি করা। ভাইসরয় লর্ড হার্ডিঞ্জ তাঁদের অসন্তোষের কথা উপলব্ধি করে তা প্রশমনের জন্য ঢাকায় আসেন।  নবাব স্যার সলিমুল্লাহ, নবাব নওয়াব আলী চৌধুরী, শেরেবাংলা এ কে ফজলুল হক  ও অন্যান্য নেতা সমন্বয়ে গঠিত একটি প্রতিনিধি দল ভাইসরয়-এর সাথে দেখা করে তাঁদের আশঙ্কার কথা ব্যক্ত করেন এবং এতদঞ্চলের মুসলমানদের স্বার্থ রক্ষার জন্য তাঁকে অনুরোধ জানান। বঙ্গভঙ্গ রদের ক্ষতি পুষিয়ে নেওয়ার জন্য তাঁরা ঢাকায় একটি বিশ্ববিদ্যালয় স্থাপনের জোরালো দাবি উত্থাপন করেন।
১৯১২ সালের ৪ এপ্রিল প্রেরিত এক পত্রে ভারত সরকার কর্তৃক ঢাকায় একটি বিশ্ববিদ্যালয় স্থাপনের সিদ্ধান্ত ভারত সচিব অনুমোদন করেন। এর পরিপ্রেক্ষিতে ভারত সরকার বঙ্গীয় সরকারকে সম্ভাব্য ব্যয়ের হিসাবসহ একটি পূর্ণাঙ্গ পরিকল্পনা পেশ করতে বলে। ঢাকায় আবাসিক শিক্ষা প্রতিষ্ঠান হিসেবে একটি বিশ্ববিদ্যালয় স্থাপনের ব্যাপারে ভারত সরকারের আগ্রহের কথা সরকারি সিদ্ধান্তে জোর দিয়ে বলা হয়। শহরের কলেজসমূহ কেন্দ্রীয় ধাঁচের এ বিশ্ববিদ্যালয়ে অধিভুক্ত থাকবে, কিন্তু শহরের বাইরের কলেজগুলি এর আওতাভুক্ত হবে না।
নাথান কমিটি অত্যন্ত দ্রুততা ও দক্ষতার সঙ্গে কাজ করে। ২৫টি বিশেষ সাব-কমিটির পরামর্শ নিয়ে ১৯১২ সালের হেমন্তে বঙ্গীয় সরকারের কাছে কমিটি তার রিপোর্ট দাখিল করে। কমিটি সুপারিশ করে যে, ঢাকা বিশ্ববিদ্যালয় হবে সরকারি কর্মকর্তা-কর্মচারী চালিত এবং সরকারি অর্থায়নে পুষ্ট একটি রাষ্ট্রীয় বিশ্ববিদ্যালয়। গণশিক্ষা বিভাগের পরিচালক হবেন এর সরকারি পরিদর্শক; সমস্ত কলেজ ও সমস্ত বিভাগ পরিদর্শনের পূর্ণ ক্ষমতা তাঁর থাকবে। এ পরিকল্পনা থেকে বোঝা যায় যে, ঢাকায় আবাসিক ও শিক্ষাদান কার্যক্রম সম্বলিত একটি বিশ্ববিদ্যালয় প্রতিষ্ঠিত হবে। কলেজ হবে এর একটি ইউনিট এবং তাতে শিক্ষা ও আবাসিক সুবিধাদি থাকবে। প্রতিটি কলেজে ছাত্রসংখ্যা ৬০০-এর মধ্যে সীমিত থাকবে। সাতটি কলেজ মিলে ২৮৯৯ জন ছাত্রের থাকা ও লেখাপড়ার সুযোগ থাকবে। ঢাকা বিশ্ববিদ্যালয় ব্যতীত অন্য ছয়টি কলেজ হলো ঢাকা কলেজ, জগন্নাথ কলেজ, মোহাম্যাডান কলেজ, উইমেন্স কলেজ, বিত্তবানদের জন্য টিচার্স কলেজ। মোহাম্যাডান কলেজ ইসলামি শিক্ষা প্রদান করবে। কলা ও বিজ্ঞান বিভাগে স্নাতকোত্তর শিক্ষাসহ বিজ্ঞান, ইঞ্জিনিয়ারিং, আইন ও চিকিৎসা বিভাগ খোলার সুপারিশ করেছিল নাথান কমিটি। নাথান কমিটির পরিকল্পনায় ইসলামি শিক্ষা বিভাগ একটি বিশেষ স্থান অধিকার করেছিল। এ বিভাগ পুনর্গঠিত মাদ্রাসা ছাত্রদের বিশ্ববিদ্যালয় পর্যায়ের শিক্ষাদান করবে।